CELEX: 22012D0133
Language: fi
Date: 2012-07-13 00:00:00
Title: ETA:n sekakomitean päätös N:o 133/2012, annettu 13 päivänä heinäkuuta 2012 , ETA-sopimuksen liitteen XIII (Liikenne) muuttamisesta

8.11.2012   
            
            
               FI
            
            
               Euroopan unionin virallinen lehti
            
            
               L 309/13
            
         ETA:n SEKAKOMITEAN PÄÄTÖS
   N:o 133/2012,
   annettu 13 päivänä heinäkuuta 2012,
   ETA-sopimuksen liitteen XIII (Liikenne) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               1)
            
            
               ETA-sopimuksen liite XIII muutettiin 15 päivänä kesäkuuta 2012 annetulla ETA:n sekakomitean päätöksellä N:o 113/2012 (1).
            
         
               2)
            
            
               ETA-sopimuksen liite XIII muutettiin 19 päivänä heinäkuuta 2011 annetulla ETA:n sekakomitean päätöksellä N:o 90/2011 (2), jolla lentoliikenteen harjoittamisen yhteisistä säännöistä yhteisössä 24 päivänä syyskuuta 2008 annettu Euroopan parlamentin ja neuvoston asetus (EY) N:o 1008/2008 (3) otettiin osaksi ETA-sopimusta.
            
         
               3)
            
            
               Sopimuspuolet pyrkivät varmistamaan, että EFTA-valtioiden (4) lentoliikenteen harjoittajilla on oikeus harjoittaa lentoliikennettä unionin jäsenvaltioiden ja Sveitsin välillä.
            
         
               4)
            
            
               Sopimuspuolet pyrkivät lisäksi varmistamaan, että yhteisön lentoliikenteen harjoittajilla on oikeus harjoittaa lentoliikennettä EFTA-valtion ja Sveitsin välillä.
            
         
               5)
            
            
               Tämän vuoksi ETA:n sekakomitea antaa vastavuoroisuuden ehdolla sveitsiläisille lentoliikenteen harjoittajille oikeuden harjoittaa lentoliikennettä unionin jäsenvaltioiden ja EFTA-valtion välillä.
            
         
               6)
            
            
               ETA-sopimuksen liite XIII olisi sen vuoksi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan ETA-sopimuksen liitteessä XIII oleva 64 a kohta (Euroopan parlamentin ja neuvoston asetus (EY) N:o 1008/2008) seuraavasti:
   
               1.
            
            
               Mukautuksesta b tulee mukautus c.
            
         
               2.
            
            
               Lisätään mukautuksen a jälkeen mukautus seuraavasti:
               
                           ”b)
                        
                        
                           Lisätään 15 artiklaan kohta seuraavasti:
                           ”6.   Sveitsiläisillä lentoliikenteen harjoittajilla on samoin ehdoin kuin yhteisön ja EFTA-valtioiden (5) lentoliikenteen harjoittajilla oikeus harjoittaa lentoliikennettä Euroopan unionin jäsenvaltioiden ja EFTA-valtioiden välillä. Tämä edellyttää sitä, että yhteisö ja Sveitsi tarjoavat EFTA-valtion lentoliikenteen harjoittajille oikeuden harjoittaa lentoliikennettä Euroopan unionin jäsenvaltioiden ja Sveitsin välillä ja että Sveitsi ja EFTA-valtiot antavat yhteisön lentoliikenteen harjoittajille oikeuden harjoittaa lentoliikennettä Sveitsin ja EFTA-valtioiden välillä.
                           Tämä kumoaa kaikki kyseistä järjestelyä koskevat rajoitukset, jotka johtuvat yhtäältä yhteisöä ja toisaalta EFTA-valtioita sitovista voimassa olevista kahden- tai monenvälisistä sopimuksista.
                        
                     
         2 artikla
   Tämä päätös tulee voimaan 14 päivänä heinäkuuta 2012, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6), tai EFTA-valtioiden lentoliikenteen harjoittajien oikeutta lentoliikenteen harjoittamiseen Euroopan unionin jäsenvaltioiden ja Sveitsin välillä koskevan Euroopan unionin ja Sveitsin sopimuksen voimaantulopäivänä tai yhteisön lentoliikenteen harjoittajien oikeutta lentoliikenteen harjoittamiseen Sveitsin ja EFTA-valtioiden välillä koskevan EFTA-valtioiden ja Sveitsin sopimuksen voimaantulopäivänä, sen mukaan, mikä näistä on myöhäisin.
   3 artikla
   ETA:n sekakomitean puheenjohtaja ilmoittaa Sveitsille tämän päätöksen hyväksymisestä ja viimeisestä ETA:n sekakomitealle mahdollisesti tehdystä ETA-sopimuksen 103 artiklan 1 kohdan mukaisesta ilmoituksesta.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 13 päivänä heinäkuuta 2012.
      
         
            ETA:n sekakomitean puolesta
         
         
            Puheenjohtaja
         
         Atle LEIKVOLL
      
   
   
      (1)  EUVL L 270, 4.10.2012, s. 37.
   
      (2)  EUVL L 262, 6.10.2011, s. 62.
   
      (3)  EUVL L 293, 31.10.2008, s. 3.
   
      (4)  Viittauksia EFTA-valtioihin, siten kuin ETA-sopimuksen 2 artiklan b alakohdassa tarkoitetaan, pidetään tässä päätöksessä viittauksina ETA:n EFTA-valtioihin.
   
      (5)  Viittauksia EFTA-valtioihin, siten kuin ETA-sopimuksen 2 artiklan b alakohdassa tarkoitetaan, pidetään viittauksina ETA:n EFTA-valtioihin.” ”
   
      (6)  Valtiosäännön asettamista muutoksista ei ole ilmoitettu.